Ilmoitus tiettyjen Bulgariasta, Etelä-Afrikasta, Jugoslavian liittotasavallasta, Intiasta, Thaimaasta, Taiwanista, Kiinan kansantasavallasta, Tsekistä, Malesiasta, Korean tasavallasta, Venäjältä ja Slovakiasta peräisin olevien terästuotteiden tuontiin sovellettavista polkumyynti- ja tasoitustoimenpiteistä

(2002/C 308/07)

1. Voimassa olevat polkumyynti- ja tasoitustoimenpiteet

Seuraaviin terästuotteisiin sovelletaan tällä hetkellä polkumyynti- ja/tai tasoitustulleja neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 1972/2002(2), neuvoston asetuksen (EY) N:o 2026/97(3), komission päätöksen N:o 2277/96/EHTY(4), sellaisena kuin se on viimeksi muutettuna päätöksellä N:o 435/2001/EHTY(5), ja komission päätöksen N:o 1889/98/EHTY(6) nojalla:

- Bulgariasta, Etelä-Afrikasta, Jugoslavian liittotasavallasta(7) sekä Intiasta(8) peräisin olevat, (tällä hetkellä CN-koodeihin 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 10 , 7208 37 90 , 7208 38 10 , 7208 38 90 , 7208 39 10 , 7208 39 90 luokiteltavat) tietyt raudasta tai seostamattomasta teräksestä valmistetut, vähintään 600 millimetrin levyiset pleteroimattomat tai muulla tavalla metallilla tai muulla aineella pinnoittamattomat, kelatut, ei enempää valmistetut kuin kuumavalssatut levyvalmisteet, ja

- Thaimaasta, Kiinan kansantasavallasta ja Taiwanista(9) sekä Tsekistä, Malesiasta, Korean tasavallasta, Venäjältä ja Slovakiasta(10) peräisin olevat, tällä hetkellä CN-koodeihin ex 7307 93 11 (Taric-koodi 7307 93 11 91 ), ex 7307 93 19 (Taric-koodi 7307 93 19 91 ), ex 7307 99 30 (Taric-koodi 7307 99 30 92 ) ja ex 7307 99 90 (Taric-koodi 7307 99 90 92 ) luokiteltavat tietyt raudasta tai teräksestä (lukuun ottamatta ruostumatonta terästä) valmistetut putkien liitososat (muut kuin valetut liitososat, laipat ja kierteitetyt liitososat), joiden ulkoläpimitta on enintään 609,6 millimetriä ja joita käytetään tyssähitsauksessa tai muihin tarkoituksiin, jäljempänä "asianomaiset tuotteet".

2. Suojatoimenpiteet - eri toimenpiteiden yhdistämisen arviointi

Euroopan komissio otti tiettyjen terästuotteiden, muun muassa edellä mainittujen tuotteiden, tuonnissa 27. syyskuuta 2002 annetulla asetuksella (EY) N:o 1694/2002(11) käyttöön lopulliset suojatoimenpiteet lisätullien muodossa, jotka kannetaan tuonnin ylittäessä asianomaisen tariffikiintiön määrän. Komissio totesi mainitun asetuksen johdanto-osan 702 kappaleessa, että suojatoimenpiteiden ja polkumyynti- ja/tai tasoitustoimenpiteiden yhdistetty vaikutus saattaa johtaa siihen, että suojan taso muodostuu tarpeettoman korkeaksi. Lisäksi komissio viittasi 30. elokuuta 2002 (tiettyjä terästuotteita koskevien väliaikaisten suojatoimenpiteiden käyttöönoton jälkeen) julkaistuun ilmoitukseen(12) ja totesi tarkastelevansa viipymättä tilannetta kyseisten tuotteiden osalta.

Komission tarkoituksena on nyt selvittää, onko tarpeen ehdottaa muutoksia asianomaisia tuotteita koskevien voimassa olevien polkumyynti- tai tasoitustullien tasoon Euroopan yhteisön perustamissopimuksen ja erityisesti sen 133 artiklan mukaisesti sekä ottaen huomioon asetuksen (EY) N:o 384/96 ja asetuksen (EY) N:o 2026/97 säännökset. Komissio pitää aiheellisena pyytää kaikkia asianomaisia osapuolia esittämään näkökantansa asiasta.

3. Menettely ja määräajat

Saadakseen tietoonsa kaikkien asianomaisten osapuolten näkökannat komissio ottaa yhteyttä yhteisön tuotannonalaan sekä niihin yhteisön tuottajajärjestöihin, asianomaisten maiden viejiin/tuottajiin, asianomaisten maiden viejien/tuottajien järjestöihin, tuojiin ja tuojien järjestöihin, jotka toimivat yhteistyössä tutkimuksessa, jonka johdosta edellä mainitut polkumyynti- ja tasoitustullit otettiin käyttöön, samoin kuin asianomaisten maiden toimivaltaisiin viranomaisiin.

Kaikkia asianomaisia osapuolia pyydetään esittämään näkökantansa sekä toimittamaan tarvittavat tiedot ja asiaa tukeva näyttö 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä.

Komissio ottaa huomioon myös osapuolten 30. elokuuta 2002 julkaistun ilmoituksen perusteella jo toimittamat näkökannat, tiedot ja näytön.

4. Kirjalliset huomautukset ja kirjeenvaihto

Kaikki merkitykselliset tiedot on ilmoitettava komissiolle. Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ilmoittaen nimensä, osoitteensa, sähköpostiosoitteensa, puhelinnumeronsa ja faksi- ja/tai teleksinumeronsa.

Komission osoite: European Commission Directorate-General for Trade

Directorate B

J-79 5/16 B - 1049 Brussels Faksi (32-2) 295 65 05 Teleksi COMEU B 21877.

(1) EYVL L 56, 6.3.1996, s. 1.

(2) EYVL L 305, 7.11.2002, s. 1.

(3) EYVL L 288, 21.10.1997, s. 1.

(4) EYVL L 308, 29.11.1996, s. 11. Neuvoston asetuksen (EY) N:o 963/2002, sellaisena kuin se on muutettuna asetuksella (EY) N:o 1310/2002 (EYVL L 192, 20.7.2002), 1 artiklan 1 kohdan mukaan päätöksen N:o 2277/96/EHTY nojalla käyttöön otetut toimenpiteet pysyvät voimassa ja niihin sovelletaan asetuksen (EY) N:o 384/96 säännöksiä.

(5) EYVL L 63, 3.3.2001, s. 14.

(6) EYVL L 245, 4.9.1998, s. 3. Neuvoston asetuksen (EY) N:o 963/2002, sellaisena kuin se on muutettuna asetuksella (EY) N:o 1310/2002 (EYVL L 192, 20.7.2002), 2 artiklan 1 kohdan mukaan päätöksen N:o 1889/98/EHTY nojalla käyttöön otetut toimenpiteet pysyvät voimassa ja niihin sovelletaan asetuksen (EY) N:o 2026/97 säännöksiä.

(7) Komission päätös N:o 283/2000/EHTY, tehty 4. helmikuuta 2000 (EYVL L 31, 5.2.2000, s. 15), sellaisena kuin se on viimeksi muutettuna päätöksellä N:o 841/2002/EHTY (EYVL L 134, 22.5.2002, s. 11).

(8) Komission päätös N:o 283/2000/EHTY, tehty 4. helmikuuta 2000 (EYVL L 31, 5.2.2000, s. 15), sellaisena kuin se on viimeksi muutettuna päätöksellä N:o 1043/2002/EHTY (EYVL L 157, 15.6.2002, s. 45), ja komission päätös N:o 284/2000/EHTY, tehty 4. helmikuuta 2000 (EYVL L 31, 5.2.2000, s. 44), sellaisena kuin se on viimeksi muutettuna päätöksellä N:o 1043/2002/EHTY (EYVL L 157, 15.6.2002, s. 45).

(9) Neuvoston asetus (EY) N:o 584/96 (EYVL L 84, 3.4.1996, s. 1), jonka soveltamisalaa on laajennettu asetuksella (EY) N:o 763/2000 (EYVL L 94, 14.4.2000, s. 1), sellaisena kuin se on muutettuna asetuksella (EY) N:o 2314/2000 (EYVL L 267, 20.10.2000, s. 15) ja asetuksella (EY) N:o 1592/2000 (EYVL L 182, 21.7.2000, s. 1).

(10) Neuvoston asetus (EY) N:o 1514/2002 (EYVL L 228, 24.8.2002, s. 1).

(11) EYVL L 261, 28.9.2002, s. 1.

(12) EYVL C 206, 30.8.2002, s. 7.